2018 Vrystaat Kampioenskap Wedvlug inligting
Welkom mede duiweboere,
Genetic Loft bied vanjaar sy derde Vrystaat Kampioenskap Wedvlug reeks aan na twee suksesvolle jare.n Goeie groei in deelnemers getalle het dit moontlik gemaak om verder uit te brei met nuwe inisiatiewe en word uitgesien na die nuwe seisoen van 2018.
Inligting rondom die Vrystaat Kampioenskap Wedvlugte se ontstaan,artikels en uitslae is beskikbaar op die aanlyn tydskrif “On The Drop” van Robert Swanepoel,Out of Africa van Egbert O’Kelly asook op www.sapigeon.co.za van Willie Steenkamp.
Die voorneme is om vanjaar se uitslae op die Vrystaat Kampioenskap whatsapp groep sowel as op SA Pigeon (www.sapigeon.co.za) te plaas.
Ons hou jaarliks die Vrystaat Kampioenskaps afsluiting (13 Oktober 2018) by Boschrand Game Lodge naby Winburg wat eintlik verander het in ‘n duiwe dag met twee jongduif veilings,n bekende spreker of twee (2017- Vyver Krog & Dr Piet van Zyl),n aansit ete (R165-00/kop) en ‘n bespreking van die afgelope seisoen met deelnemers en sluit af met die prysuitdeling.
Verlede jaar het 60% van die 33 deelnemers een of ander prys ontvang.Verskillende tipes akkommodasie is beskikbaar by Boschrand en moet vooraf bespreek word om teleurstelling te voorkom .
Nuwe inisiatiewe wat bygevoeg of beplan word vir vanjaar sou belangstelling dit regverdig sluit in;
1. ‘n Nominasie skema waar gekies kan word om duiwe te nomineer teen R200 vir Vorstershoop(1) & Mc Carthys Rest(1). 4 prysgeldwenners 50-25-15&10% verdeling. Nominasies moet vooraf geskied. Bly deelnemer se keuse of hy/sy daaraan wil deelneem.
2. ‘n R400/duif nominasie vir die laaste drie wedvlugte nl Bray, Mc Carthy’s Rest(2) en Vorstershoop(2). 4 prysgeld wenners(50-25-15-10%). Duiwe moet voor die aanvang van derde wedvlug genomineer en betaal word . Steeds deelnemer se eie keuse.
3. ‘n Wedvlug in ‘n wedvlug tydens die laaste loslating vanaf Vorstershoop(2) die “R100-Money Race” waar reeds ingeskrewe Vrystaat duiwe by geaktiveer kan word teen R100-00/duif en deelnemers ekstra duiwe kan mandjie teen R100-00 vir die “R100-Money Race” spesifiek . Hierdie inskrywings beinvloed geensins die Vrystaat uitslag aangesien hierdie duiwe aan ‘n afsonderlike wedvlug deelneem en nie punte of pryse kan verdien vir deelnemers. Die prysgeld word aan 3 wenners betaal en word verdeel 60-30-10% en ontvang deelnemers hul geld wanneer die uitslag bekend is.
4. Steeds het ons met elke wedvlug die 3 kleurprys katogerie naamlik beste ; a) Swart of Wit duif b) Rooiduif c) Grizzle met wengeld van R1261-00 per kleur per wedvlug sou die betrokke kleurduif in die eerste 50 posisies vlieg. Indien nie word prysgeld oorgedra na volgende wedvlug. Hierdie prysgeld is moontlik gemaak deur met elke jaar se eindfunksie ‘n veiling aan te bied van deelnemers sowel as ander bekende duiweboere wat duiwe skenk .
5. Vanjaar het ons dan ook vir elke naweek se Vrystaat wedvlugwenner, prysgeld van R1400-00.
6. Handklokke is nou ook toelaatbaar om nie teen deelnemers te diskrimineer wat nie oor die nodige fondse beskik om met elektroniese klokke te kan vlieg nie.
7. ‘n Erebord is in proses om die Vrystaat Kampioenskap Wedvlugte se Punte Kampioen, Naas Wenner , Ace Duif wenner asook die agt Streeks wenners daarop te vereer. Punte Kampioen ontvang dan ook sy Genetic ere groen baadjie.
7. “n Optel roete met ‘n bakkie waar Vrystaat duiwe gemandjie kan word is uitgewerk om dit moontlik te maak om meer duiweboere die geleentheid te gee om aan die Vrystaat kompetisie deel te neem asook om bestaande deelnemers se kostes te verlaag. Hierdie inisiatief word ondersoek om die koste regverdigbaarheid te bepaal en kan slegs geskied sou daar genoeg belangstelling wees. Weens die geweldige ver afstand is dit prakties onmoontlik om by elke klub self aan te doen om duiwe op te tel en is voorstelle welkom om die roete beter maar steeds koste effektief aan te bied om soveel moontlik duiweboere te kan akkomodeer .
8.Daar word ook gekyk om dieselfde bakkie vorentoe aan te wend vir deelnemers wat hul duiwe in die Vrystaat wedvlug rigting wil oefen.
9. Ons het steeds “Spotpryse” (10 , 20 ,30 ,40 ,50ste) posisies met elke wedvlug . Hierdie pryse word geskenk deur vriende van die duiwe sport en behels o.a. medisyne hampers , graan hampers, jongduiwe, stoet duiwe,jag pakkette, gratis tydskrif inskrywings ens van bekende instansies en duiweboere.
Na aanleiding van ons bespreking tussen deelnemers verlede jaar bied ons net 5 wedvlugte aan vanjaar en wel elke tweede naweek. Die hoofrede is om kostes te beperk en duiweboere wat ver gelee is die kans te gee om kompeterend te kan meeding vir die Ace duif kompetisie
Spoedige terugvoer en insette rondom die besprekingspunt betreffende die optelpunte en kostes verbonde daaraan sal waardeer word .
(082 413 6135)